VLÁDA SLOVENSKEJ REPUBLIKY

N á v r h

U Z N E S E N I E
VLÁDY  SLOVENSKEJ  REPUBLIKY

k materiálu “ Správa o ukončení rokovaní o liberalizácii vzájomného 
obchodu so spracovanými  poľnohospodárskymi výrobkami medzi SR a EÚ ”

Číslo uznesenia:

Zo dňa:

Číslo materiálu:

Predkladatelia: minister pôdohospodárstva, minister hospodárstva, minister zahraničných vecí

Podnet: 		 iniciatívny návrh

Stupeň utajenia:

1
		
VLÁDA  SLOVENSKEJ  REPUBLIKY

Vláda 

A.	súhlasí

A.1.	s materiálom ”Správa o ukončení rokovaní o liberalizácii vzájomného obchodu so     spracovanými poľnohospodárskymi výrobkami medzi SR a EÚ”

A.2.	s návrhom rozhodnutia Asociačnej rady medzi Slovenskou republikou na jednej strane a Európskymi spoločenstvami a ich členskými štátmi na druhej strane na zmenu Protokolu č.3 (týkajúcu sa obchodu so spracovanými poľnohospodárskymi výrobkami) k Európskej dohode, zakladajúcej pridruženie medzi Slovenskou republikou na jednej strane a Európskymi spoločenstvami a ich členskými štátmi na druhej strane 
  
A.3.	s predbežným vykonávaním protokolu upravujúceho Európsku dohodu o pridružení SR k ES po jeho odsúhlasení Asociačnou radou SR/EÚ

B.	odporúča

      prezidentovi Slovenskej republiky

B.1.	vysloviť  súhlas  so zmenou Protokolu č.3 po vyslovení súhlasu Národnou radou    SR

C.   poveruje

predsedu vlády

C.1.	predložiť návrh na zmenu  Protokolu 3 o bilaterálnom obchode so spracovanými poľnohospodárskymi výrobkami rozširujúci Európsku dohodu o pridružení SR k ES predsedovi Národnej rady SR na vyslovenie súhlasu Národnou radou SR

	do 30. júna 2002

C.2.	splnomocniť  ministra zahraničných vecí a ako alternáta veľvyslanca SR pri EÚ podpísať rozhodnutie Asociačnej rady o zmene  Protokolu č.3 k Európskej dohode 

	do 31. decembra 2001

2

D.	ukladá

ministrovi hospodárstva, ministrovi pôdohospodárstva, ministrovi zahraničných vecí

D.1.	pripraviť finálnu verziu Protokolu 3 o bilaterálnom obchode s dohodnutými spracovanými poľnohospodárskymi produktmi upravujúceho Európsku dohodu o pridružení SR k ES

                do 30.novembra 2001

ministerke financií

D.2.	zabezpečiť predbežné vykonávanie zmeneného Protokolu č.3 rozširujúceho Európsku dohodu o pridružení SR k ES odo dňa jeho predbežného vykonávania po odsúhlasení Asociačnou radou SR/EÚ.

ministrovi zahraničných vecí
	
D.3. 	zabezpečiť po nadobudnutí platnosti Protokolu č.3 jeho uverejnenie v Zbierke zákonov SR

	do 31.decembra 2002

Vykonajú:

	predseda vlády
	minister pôdohospodárstva
		minister hospodárstva
		minister zahraničných vecí	
		ministerka financií

3